Di temnaḍṭ n Tizi Ɣennif ad xedmen tameɣra i umaxtun akken ad ferḥen iyi-s , yettili-d ass w imensi n umaxtun akked wass n tmeɣra , akken i d -yenna Qassi Ԑacur ɣef laxtana :« tameɣra n umaxtun deg-s tt-nejmaԑen-d akk tawcult n umaxtun d laḥbab-is , yettili-d wass n imensi n umaxtun uqbel wass n tmeɣra deg-s tawacult n umaxtun-nni ad ԑerḍen leḥbab-nsent ,ad xedemen imensi seksu d uksum ,mi fuken asečči imensi,tameddit ad seqenen lḥenni i umaxtun d igerdan -nniḍen ,syen akken ad tewwet tina neɣ win i d –s yeqqnen acku yezmer d argaz neɣ tameṭṭut.Lḥenni akk affus –is nettat ad texdem deg uqendur n umaxtun(sammus uffus-is yeččuren d lḥenni) iwakken ad terr tiṭ ɣef uxxam n umaxtun-nni , ad sexdmen deg uqendur n umaxtun-nni idrimen akken ad yerbeḥ deg tudert-is. Azekka-nni d ass n tmeɣra ;ad yeker ṣbeḥ umextun-nni ad yels aqendur d acebḥan d tirkassin akkud tacacit tzugaɣet, mi d yenṣef wass ad d - tawin ɣer umejjay ad as- yessaxten ,dina ad ten-tt farqen timellalin ɣef wid yellan»1.